ગુજરાત કોંગ્રેસ પ્રદેશ પ્રમુખ પદેથી ભરતસિંહ સોલંકીએ 19 માર્ચનાં રોજ દિલ્હી ખાતે રાહુલ ગાંધી સાથે કરેલી મુલાકાતમાં રાજીનામાંની ઇચ્છા વ્યક્ત કરી હતી. તેમના રાજીનામાં બાદથી જ અધ્યક્ષ પદ પર કોણ બેસશે તેવી અટકળો ચાલી રહી હતી. અમિત ચાવડા મધ્ય ગુજરાતનાં બાહુબલી નેતા તરીકેની ઓળખ ધરાવે છે. આ સાથે તેઓ રાજકીય ફેમિલીમાંથી આવે છે. તેમના દાદા ઇશ્વર ચાવડાની જો વાત કરીએ તો તે એક સમયે સંસદ સભ્ય હતા. અમિત ચાવડા પૂર્વ પ્રદેશ પ્રમુખ ભરતસિંહ સોલંકીનાં મામાનાં દિકરા છે. અમિત ચાવડા છેલ્લા ચાર ટર્મથી ચુટાય છે. તેઓ સૌ પ્રથમ બોરસદથી વિધાનસભાની ચુંટણી જીત્યા હતા. આ સીટ પર આ પહેલા ભરતસિંહ સોલંકી ધારાસભ્ય હતા. જો કે આ પહેલા માધવસિંહ સોલંકી પણ આ સીટ પરથી ધારાસભ્ય રહી ચુક્યા છે.